
Kurdistaniyan baykot hilbijartin 



Xelkê Kurdistanê di piraniya gund û bajaran de, bi baykot kirina şanoya hilbijartinên Parlementoya Komara 
Îslamî, bersivek erênî dane partiyên kurdistanî û pêşwazî ji daxwaza wan kirin. Baykota hilbijartinê ji aliyê 
xelkê Kurdistanê ve di demekê de bû ku rejîmê bona beşdarkirina xelkê din hilbijartinê de ji tu darêtina cure 
pîlanan xemsarî nekir. PDKÎ û Komeleya Şoreşgêr a Zehmetkêşên Kurdistana îranê, di daxûyaniyeke hevpar de, 
sipas û hurmeta xwe ji vê kiryara şoreşgêrane ya xelkê azadîxwaz ê kurdistanê re şand . 


Ceribînek serketî 

û şikestek dîrokî 

Seiîm Zencîrî 


Serencam maşkanêya 12'ê 
Reşemeyê birêve çû. Rojek ku ji bo 
du aliyên rejîm û Opozîsyona wê 
derfetek baş bû bona nîşandana hêz 
û hejmûnî û rewatiya xwe, lewma jî 
ketin rikeberiyek bêhember de bo 
serketinê. 

Ya girîng ji rejîmê re ew bû ku 
refên dûr û dirêj ên xelkê nîşanî bîr 
û raya giştî bide û xwe ji van kirîzên 
siyasî û rewatiyê li vê qonaxa 
hestiyar de rizgar bike. Elheq bo 
rakişandina xelkê bo ser sindoqên 
dengdanê ya ku ji destê wan hat 
encam dan, vêca çi bi taktîk û pîlan 
bin yan çavsorî û temah be. 

Bêguman jî karî têra manorên siyasî 
hejmarek ji xelkê bi her awayekê û 
bi neçarî rakişîne ser sindoqan û 
bike xoreka piropagendeyên xwe. 
Nexa encam û "pêşbîniya îlahî û şibî 
muicizeya Weliyê Feqîh" maşala her 
wekî hev û gorî pilanrêjiyê derçûn!! 

Eniya hember jî opozîsyon bû ku 
vê carê bi awayek bêmînak yekdeng 
û yekhelwest maşkanê baykot kirin 
û bi kêmtirîn îmkanat daxwaz ji 
xelkê kirin ku beşdarî vê şanogeriyê 
nebin; helbet piştqahîm û 
bawermend bi cesûrî, îradeya 
polayîn û morala endam û alîgirên 
xwe û azadîxwaz û hemû 
çewsandiyên îranê, birryarek wiha 
girtin û karîn bi piştewaniya xelkê 
rûsipî li vê ceribîn û rikeberiyê de 
derkevin û bi vê pêla bihêze 
baykotê, rewatî û rûçikê nemirovane 
û dîktatorane yê rejîmê jî pêtir ji her 
demekê bibine jêr pirsiyarê. 
Ceribînek ku berevajî îdeayên 
rejîmê, pirr serkevtî û şikestek 
mezin û dîrokî bû ji rejîmê û 
kirêgirtiyên wê re. Şikestek ku nuqte 
guherînek mezin e di arasteya 
pêşvebirin û bihêzbûna xebata 
demokrasîxwazî û dijî serberedatiya 
gelên îranê. 

Spasnameya hevpar 

PDKÎ û Komeleya Şoreşgêr a Zehmetkêşên Kurdistana îranê, 

derheq baykota maşkanêya binav hilbijartinên Meclîsa nehem 
spasnameyek pêşkêşî xelkê Kurdistanê kirin 


Deqa sopasnameyê: 

Hevwelatiyên berêz! 

Xelkê xebatkar û 
berxwederên kurdistanê! 

Dema PDK îranê û Komeleya 
Şoreşgêr a zehmetkêşên 
Kurdistana îranê di daxuyaniyeke 
hevpar de, hilbijartina gera nehê a 
meclîsa îranê baykot kirin û 
daxwaz ji xelkê kurdistanê kirin ku 
di vê şanogeriyê de beşdariyê 
nekin, piştqahîm bûn bi pêşwazî 
kirina xelkê canfîda, azadîxwaz û 
xortên netewa kurd di hemû bajar 
û gundên Kurdistanê; herweha 
çavnihêriya di piraktîk nîşandana 
wê xatircemiyê bûn ku di roja xwe 
de wê "Na" yê bibêjine Komara 
Îslamî û bersiva erênî bidin 
daxwaza han. 

Roja înê, 12'ê Reşema sala 
1390'a Rojî, wate roja birêveçûna 
şanogeriyê, serbarê ew hemû pîlan 
û gef û handanên rejîm û 
derûdesteyên wê, hûn xelkê 
kurdistanê bi şêweyek berfireh, 
awayek berbiçav bi xwe parastin ji 
beşdariya di vê maşkanêyê de, bi 



kiryar we çavnihêriya me bi cih anî 
û rastiya wê arxayîniyê we 
selimand. Herweha we nîşan da ku 
rejîm ji aliyê xelkê ve wek hertim 
îzole û bi binpêkerê maf û azadiyên 
xwe dizanin û di hember de 
tekoşerên kurd û partî û rêxistinên 
wê çiqas bi qedr û qîmet in. 

Ew helwesta lawên netewa 
kurd di Kurdistana îranê de ku 
sindoqên betal bi ser kirêgirtiyên 
Komara Îslamî de vegerandin, bi bê 
gotin ket ber çawên bîrûraya giştî, 
û hekî karbidestên Komara Îslamî 
bi wan hemû fend û fêlan ku têde 
şehrezane, her encamekê ji 
hilbijartinan nîşan bidin, tê digijin 
ku rastiya wê çawane û pêgeha 





wan di kurdistanê de çiqase. 

Roja înê 12’ê Reşemê, roja 
serkevtina îradeya polayîn a xelkê 
kurdistanê û roja daketina morala 
rejîm û kirêgirtiyên wê li 
kurdistanê bû. Her ji ber wê, ew 
serkevtina han ji xelkê kurdistanê 
û hemû ew kesên pêkhînerên wê 
bûn, pîroz dikin, dest xweşiyê ji we 
re dibêjîn û bi hûrmet ve ji 
yekdengî, yekrêzî û yekhelwestiya 
wan dinêrîn. 

Herweha cihê xwe ye ku amaje 
bi helwesta netewên din ên îranê û 
azadîxwazên welat bikin ku mil bi 
milê Kurdistanê bi kiryar, “Na" bi 
rejîmê gotin û hewlên rejîmê ji boy 
rakêşana xelkê bo ser sindûqên 


hilbijartinê nezok hêlan. 

Hevdem weke Komeleya 
Şoreşgêrên Zehmetkêş ên 
kurdistana îranê û Partiye 
Demokrata Kurdistana îranê sopas 
û rêz, emegnasî û pêzanînê xwe 
pêşkêşî hemû lawên çavnetirs û 
kolneder dikin ku bi helwêsta 
netewa xwe ber bi daxwaza me 
hatin û rojeke din a tijî ji serwerî 
xistin ser rûpelên dîroka xebata 
rewa ya netewa xwe. Seba wê bi 
heq em pê serbilindin û bi germî 
destên tak take wan digivişîn. 
Erxaînîn ku berdewamî ji xebat û 
micidî li ser mafên xwe ên rewa, 
serkevtina herî zêde û gehiştin bi 
mafên xwe misoger dike. 

Cardin sopas bo we xelkê 
xebatkar û xweragirên 
kurdistanê 

Serkevtin ji bo xebata meya 
rewa 

Komeleya Şoreşgêr a 
Zehmetkêşên Kurdistana îranê 
Partiye Demokrat a 
kurdistana îranê 

13'ê Reşemeya 1390 a Rojî 
3’ê Marsa 2012’an 


Xelkê hişyar û mafxwaz ên 
Kurdistanê! 

Endam û alîgirên emegdar ên 
PDKÎ! 

Roja 12’ê Reşemê, Komara 
îslamiya îranê lîstika binav 
hilbijartina Meclîsê li raserî îranê de 
birêve bir û li Kurdistanê de jî her 
wek hemû agehdar in, ew 
şanogeriya birêve bir û li ber çavê 
hemû xelkê cîhanê û bi agehdariya 
bîr û raya giştî ya Kurdistana îranê, 
ew qasê şermezar û bê pêgehbûna 
xwe derxist, û li raserî îranê û 
bitaybetî li Kurdistanê de rêjeyek 
gellek kêm beşdarî li vê şanogeriyê 
de kirin, û di vê qadê de rûreşî ji bo 
rejîmê û kirêgirtiyên wê ma, û li ber 
çavê her hemiyan pîlanên rejîmê 
bûne bilqa ser avê. 

Xelkê azadîxwaz ên 
Kurdistanê! 

Bê guman mana xelkê Kurdistanê 
bi tewaya tex û qatên wê û xelkê 
tewaya gund û bajarên Kurdistanê li 
malên xwe de û neçûna wan bo ser 
sindûqên şanogeriyê car din derxist 
ku xelkê Kurdistanê, wate neteweya 
hişyar û azadîxwaz û mafxwaz ê 
Kurd, vê rejîmê li tewawiyeta xwe 
de naxwazin û bi tu awayekê bi firt û 
fêlên wan û sextekariyan nahên 


Spas û pêzanîn 


xapandin û dest û pêwendiyên 
rejîmê bi tenê dihêlin, bona vê ku li 
her demekê riswa û rûreştir û wek 
kopalbidestên celadan bêne 
binavkirin. 

Xortên têkoşer ên demokrat! 

Eva ku xelkê Kurdistanê şanoya 
hilbijartina rejîma îranê bi awayek 
berçav baykot kirin, û sinduqa 
pîlanan û firt û fêla rejîma îranê bi 
betalî hêlan, nîşanderê yekdengî û 
hevhelwêstiya neteweya Kurd û 
xelkê Kurdistanê bû, û di vê 
navberê de divêt qala hevdengiya 
partî û rêkxirawên Kurdistanî bê 
kirin ku di vî warî de hevhizir û 
hevterîb bûn û pîlanên rejîmê 
baykot kirin. 



Lê divêt rêz ji hewla bê 
rawestiyan ya we xortên 
demokrat û rêvîngên riya Qazî û 
Qasimlo û Şerefkendî bê girtin ku 
bê guman erknasî û 
mandînenasiya we û zehmet û 
mandîbûn û karê bê mînak û 



cesûraneye we li pêxeama 
agehdarkirina xelkê ji siyaset û 
helwesta partiya we PDKÎ, li pûç û 
mandelkirina pîlanên Komara 
Îslamî de hebû û we bi hemû kesê 
de selimand ku hûn xortên 
Demokrat bi destê betal lê bi moral 
û hesinîn, û bi bîrek vekirî û 
pêrewî ji rê û şopa demokrat bi ser 
hêza teyar ya kevneperestî û 
pîlangêre rejîma îranê de 
serdikevin û bi xatircemî ve 
serkevtin bi îman û îrade û hewl û 
têkoşîna tewaya tekoşer û 
xebatkarên demokrat û xortên 
cesûr ê gel digîje armancê. 

Carek din hewce ye ku em rêz û 
spasiya tewaya wan kesasn bikin 
ku di vî heyamî de ji bo gehandina 
siyaset û helwestên PDKÎ derheq 
tehrîma şanogeriya hilbijartinê bo 
nav xelkê tekoşîn kirin û destê 
mandînenasiya wan biguhişînin. 

Pîrozbahiyê li tevxelkê 
Kurdistanê û bitaybetî ji 
qutabiyên qutabxaneya 
Demokrat dikin bo tomarkirin û 
bidestxistina vê şanaziyê. 

PDKÎ 

Komîsyona Teşkîlat 

13.12.1390 

Astengiyên Demokrasiyê di îranê de 

Beşa 3 

Di navguhertinên nûyên îranê û di rastaya geşekirina 
hişyariya netewî di herêmên derveyî nawendê, ronakbîrên siyasîên 
civaka serdest, wateya "qewm"ji bo netewên din bikar dibirin û 
bikar tînin. 


Şûnasa netewî 


ebûna îradeyek ji bo 
yekgirtina siyasî û 
civakî û herweha 
îrade bo çêkirina 


Ebdulla Hicab 


yekîneyek hevbeş, di 
pêkhatina şûnasa netewî a îroyîn 
de rolek bingehîn heye. Ger 
şûnasa netewî bi wateya hesta 
girêdayîbûn, emegdarbûn û 
yekgirtina bi kom a girûpan wate 
girûpên cuda di bazneya sînorên 
cuxrafiyayî a diyarîkirî de, bê 
pênasekirin, bêguman divê li ser 
xal û sembolên şûnasê pêdagîr 
bin ku berfirehtir û hevbeş bin. 

Di gelek ji civakên îroyîn de, li 
gor pênaseya "Antonî Smît”, 
qewmên kevn ku xwedî erziş û 
xalên hevbeşê ên çandî, dîrokî, 
cuxrafiyayî, zimanî û hesta 
yekgirtîbûna netewî ne, karîne di 
pêvajoya guherînên civakî û 
siyasî, xalên hevbeşên qewmî bo 
şûnasa netewî biguherin û di 
çarçoveya sînorek cuxrafiyayî de, 
mafên netewî ên xwe bidest 
bixin. 

Di hinek ji civatên modern 
weke Amerîkayê, di pêvajoya 
pêkhatina şûnasa netewî, 
diyardeyek bi navê qewmiyeta 
kevn tune bû, herweha di hinek ji 
civakên din de weke welatên 
Erebî, Fars û Tacîk yan Turk û 
Azerî, qewmên hevbeş ên kevn, 
di çarçoveyek cuxrafiyayî de 
negihîştine mafên siyasî ên 
hevbeş. 


Pêka pênaseyên zanistî, peyvên 
"netewe" û "şûnasa netewî”, 
wateyên modern in ku dîroka wan 
vedigere bo guhertinên modern di 
civakan de, bi taybet guhertinên 
şoreşa senetî a Ewrûpa di sedsala 
18’an de û herweha şoreşên siyasî- 
civakî ên cîhanê weke şoreşa sala 
1789’an a Firansayê. 

"îrnêst Rinan", zanayê 
Firansevî, di pênaseya netewe 
dibêje ku netewe komek ji xelk e 
ku dikare tenê li ser bingeha 
îtifaqek weke rifrandom pêk bê. 

Eva di halekê de ye ku 
modernîstên weke "Karil Dûyîç”, 
"Îlî Kidûrî", "Êrîk Habsbawm’’ û 
"Binidîk Andirson”, wateya netewe 
bi diyardeyek dizanin ku bi 
sedema guhertinên kûr ên civakî 
weke senetîbûn, temerkuza 
desthilatê, armancên siyasî ên 
ronakbîrên civakê û ji hemiyan 
girîngtir avabûna seneta Çapê, 
geşekirina sîstema hevbeş a 
perwerde û zimanê nivîsînê, çê 
dibe. Her du nêrînên han, şûnasa 
netewî weke diyardeyeke wek 
lihevhatinê dihesibînin. 

"Kilad Loy Straws", zanayê 
Firansewî jî li ser vê baweriyê ye 


ku pênasekirina diyardeyek bi 
navê "şûnas" weke diyardeyek 
xweser a civakî nemumkin e. Bi 
baweriya wî, mijarek ku weke 
şûnas tê naskirin, pênaseyek e ku 
civaknasan tenê bas ji hinek aliyên 
hevbeşiyên çandî dikin. Di rastî de 
şûnas komek ji buha û pirsên çandî 
û saykolojî ne ku weke xala 
hevbeşa girûpek ji xelk li hember 
xelkên din de tê nasîn. Di dîtingeha 
Stiraws de, şûnas diyardeyek 
modern, çêkirî û berhema projeyên 
siyasî ên ronakbîrên civakan e. 

Her çend ku dîtingehên baskirî 
nikarin ji bo şûnasxwazan û 
desthilatdarên îro ên welatan, 
dîtingehên tewaw û razîker bin, lê 
nabe haşa ji vê yekê bê kirin ku 
pêvajoya avabûna netewe, tenê 
projeyek siyasî ye. Jiber ku bo 
mînak di demên pêş ji avabûna 
diyardeya netewe-dewlet di îranê 
de, yan di welatên cînar weke 
Turkiye û piştre îraq û Sûriye, tu 
nîşaneyek ji şûnas yan xalên 
hevbeş ên netewî ku li ser bingeha 
ziman, çand yan sîstemek hevbeş 
ya siyasî, huqûqî û îdarî be, xuya 
nine. 

Pêş avabûna dewletên modern 
di van civakan de, yekîneyên 
nîvxweser weke îdareya kar û 
barên herêmî û dadwerî hebûn û 
xelk şûnasek wekhev di gel civakên 
pêkînerê împeratoriya Osmanî û 
Qacar bitaybetî şûnasa 
deshilatdarên civakê hebûn. 

Pêkhatina diyardeyek bi navê 
şûnasa netewî a "Netewa îranê", 
vedigere bo dema desthilatdariya 
hikûmeta paşayetî a Riza Pehlewî. 
Wî bi mifahwergirtin ji mista 

asinîn û zor, pêvajoya pêkanîna 
şûnasek netewî li ser bingehên 
simbolên weke zimanê Farsî, 
meseba Şîe û cuxrafiyaya siyasî a 
wê demê ya îranê û bo gihîştin bi 
armancên xwe ji tu kiryarek xwe 
neparast. Ji wê demê heya niha 
dîtingeha zal di îranê de bi 
tengkirina bazneya pênaseya 
çemka "şûnasa netewî a Îranî", gişt 
netewên pêkhênerê civaka îranê 
weke yek netewe dihesibîne ku li 
ser hemen xalên hevbeş ên ku Rizs 
Şa li ber çav girtibû, wate zimanê 
Farsî, meseba Şîe û..., neteweyek 
pêk anî. 


Di vê rewşê de em nikarin 
cudahiyek wusa di navbera 
pênaseyên Riza Pehlewî û 
Xamineyî (ku meseba Şîe û zimanê 
Farsî weke remza şûnasa netewî 
dizane) di warê wateya şûnasa 
netewî a îranê bibînin, û heta 
pênaseyên gellek ji siyasetvan û 
civaknasên nehikûmetî ji wateya 
şûnasa netewî jî her bi vî awayî ye. 

Hemû ew dîtingehên baskirî li 
ser bingeha nêrînekxweperest û 
pawanxwaz ji wateyên maf û 
şûnas, şûnasa netewî û mafên 
bingehîn ên neteweyên derveyî 
bazneya desthilatê înkar dikin û 
pejirandina şûnasên cuda weke 
metirsiyek ji bo parçe parçebûna 
îranê dizanin. 

Di vê rewşê de gellek asayî ye 
ku netewên derveyî bazneya 
desthilatê, beravajî pênaseyên 
baskirî ji şûnasa netewî ku zêdetir 
aliyên zêhnî a vê heya aliyên 
zanistî û emelî hatiye berçavgirtin, 
girîngî bi aliyên weke maf û 
buhayên wekhev bidin. 

Lewma siyaseta netewesazî li 
ser bingeha desthilata hikûmetek 
nawendî ji destpêka paşayetî a 
Pehlewî heya niha di gel 
astengiyên micid berbirû bû. Lê 
Riza şa bi mifahstandin ji hêzên 
leşkerî karî neraziyên perawêzxistî 
li Kurdistan, Belûçistan û herêmên 
Erebakincî serkut bike û pêvajoya 
avakirin "netew îranê” pêşve bibe. 
Pêvajoyek ku serhildana xelkê di 
wan herêman di dirêjahiya dîrokê 
de nîşanderê şikesta wê ye. 

Di nav guhertinên nû yên îranê 
û di rastaya geşekirina hişyariya 
netewî di herêmên derveyî 
nawendê, ronakbîrên siyasî ên 
civaka baladest, wateya "qewm" ji 
bo netewên din bikar dibirin û 
bikar tînin. Di rastî de wateya 
qewm bi merem ve di pêwendî li 
gel şûnasa netewa Kurd û netewên 
din tê bikaranîn. "Qewmiyet" bi 
qonaxek ber ji pêkhatina "Netewe" 
tê gotin, mafên ku qewmek dikare 
di çarçoveya bazneyek cuxrafiyayî 
de bidest bixe, bi tu awayekî 
bersivderê daxwazên netewî ên 
xelkek ku di gel newekheviyê 
berbirû bûne nine. 



















Siyasl 


Agirî B 


Hejmar 178, 05'ê Adar 2012 



Kirîz û alozî afirandin bi rêya terorê 


Têkdana ewlehiya siyasî û civakî di welatên dijberê 
îdeoiojiya Komara Îslamî li cîhanê armancek van kiryarên 
terorîstîye. Siyaseta xofû çavtirsandinê erkekfermîya 
sazî û dezgehên leşkerî, ewlekaîr û heta çandî û 
dîplomatîk ên vê rejîmê ne. 



Azad Kurdî 


E şkerebûna hewildan ji bo 
encamdana kiryarên 
terorîstên Îranî yên girêdayî 
sazî û dezgehên leşkerî 

û ewlekarî yên Komara Îslamî li çend 
welatên biyanî, carek din hewildanên 
hikûmeta îranê ji bo rêvebirina çalakiyên 
terorîstî û alozî afirndinê li welatên derve 
bû mijara rojevê. Hewildanên terorîstî li 
Amerîka ji bo terorkirina Balyozê 
Erebistana Seûdî, terorkirina dîplomatên 
Îsraîlî li Taylandê û kifşkirina çalakiyên 2 
grîpên terorîstî yên girêdayî sazî û 
dezgehên leşkerî û ewlekarî yên 
hiukûmeta îranê nimûneyên berçav ên 
herî dawî ne. 

Piştî ku eşkere bû terorîstên ser bi 
Komara Îslamî dixwastin Balyozê 
Erebistana Seûdî li Amerîka teror bikin, 
medya û çapemenî û dîplomasiya welatên 
rojava jî mijûlê şirovekirina kiryarên 
terorîstî yên Komara Îslamî bûn. Lê 
eşkerebûna du grûpên terorîstî yên ser bi 
Sipaha Pasdarên Komara Îslamî li 
Azerbaycanê ku dixwastin hevwelatiyên 
biyanî li wî welatî teror bikin, carek din 
rojev bi vê mijarê re germ bû. Kar giha 
astekê ku îranê 3 car balyozê 
Azerbaycanê li Tehranê ji bo Wezareta 
Karê Derve gazî kir. Ji ber ku çalakiyên 
wan du girûpan eşkere bû û girêdayî 
Sipaha Pasdarên îranê bûn û rayedarên 
îranê nekarîn înkar bikin, li hember vê 
yekê wan jî ragehandin pîlan û nexşeya 
terorkirina zanayên Îranî yên vê dawiyê 
bi rêya Azerbaycanê ve tê kirin! 

Ji roja ku Komara Îslamî ya îranê hat 
ser kar û hêdî hêdî dezgeh û rêxistinên 
leşkerî û ewlekarî ava bûn, teror û ji holê 
rakirina fîzîkî ya neyar û dijberên raman 
û fikrî yên hikûmetê bû destûra karê wan 
saziyan. Di 33 salên borî de, hezaran 
kesayeriyên siyasî, rewşenbîr û 
çalakvanên sivîl û nivîskar b destên 
grûpên terorîstî yên Komara Îslamî ya 


îranê li navxwe û bi tayubet welatên 
biyanî û rojava hatine terorkirin. Teror û 
şehîdkirina 2 rêberên PDKÎ û hevalên 
wan li Viyen a Otrîşê û Berlîn a Almaniya 
nimûneyên zindî ne. 

Têkdana ewlehiya siyasî û civakî di 
welatên dijberê îdeolojiya Komara Îslamî 
li cîhanê armancek van kiryarên terorîstî 
ye. Siyaseta xof û çavtirsandinê erkek 
fermî ya sazî û dezgehên leşkerî, ewlekaîr 
û heta çandî û dîplomatîk ên vê rejîmê ne. 
Avakirina çendîn saziyên wek Sipaha 
Quds ku li Iraq, Lubnan, Sûriye û çendîn 
welatên din çalak e û çalakiyên terorîstî 
rêve dibe mînakek xuya ye di vê derbaêr 
de. Piştgirîkirina ji grûpên terorîstî û 
tundrew ên îdeolojîk li Rojhlata Navîn yek 
ji pilanên din ên Komara îslamî ya îranê 
ye. 

Li pirraniya alozî û kiryarên terorîstî 
yên cîhanê de ku dijî rojava û hêzên 
opozîsyona dijberê hikûmeta îranê hatine 
meşandin heta niha, bi awayê rasterast û 
ne rasterast rayedarên payebilind ên 
Komara Îslamî û fermenderên hêzên 
ewlekarî û leşkerî tê de dest hebûne. Ev 
siyaset dikare ji ber çend sedemên taybet 
bê meşandin ji aliyê karbidestên Komara 
Îslamî ve: 

Yekem, ji holê rakirina hemû neyar û 
dijberên fikrî yên hikûmetê ku berevajî 
wan difikirin û kar dikin. Ji ber ku di îrana 
bin siya vê hikûmetê de azadiyên takekesî 
û giştî yên sivîl û siyasî qedexe ne û heta 
dest wan tê dijberên xwe teror dikin ji bo 
ewlebûna desthilatdariya xwe. 

Duyem, herdema kirîzên siyasî û aborî 
yên navneteweyî Komara Îslamî rastî 
lêgerên cidî kiriye, bi her awayekê be li 
welatên biyanî li her cihek cîhanê hewl 
didin dîplomat, kesayetiyên siyasî û 
navendên girêdayî dijberên xwe yên 
sereke ango Amerîka û Îsraîl bikujin û 
biteqînin. Ango siyaseta şerê terorê bi 
dijberên xwe re. 

Sêyem, mebestek din a encamdana 
van kiryarên terorîstî ev e ku rojava û 
wan welatan bitirsîne ku peywendiyên 
berfireh û nêzîk bi wan re hene. Dixwazin 
bi afirandina alozî û çalakiyên terorîstî li 
welatên derve hêza xwe ya têkder wek 
gefxwarinê bikar bînin û zextan li ser xwe 
kêm bikin. Ti welatek nikare bi tundûtûjî 
û afirandina alozî û çalakiyên terorîstî 
pirsgirêk û kirîzên xwe di navxwe û bi 
cîhana navneteweyî re çarser bike. Tenê 
karnameya xwe reştir dikin û temenê 
desthilatdariya xwe kin û kurttir. 



Xamneyî bêt? Bila bêt 


Ji Xamineyî re mane "xitê û pitê"!!! 

Çend rojan berî maşkanêya 
hilbijartinên Meclîsa Mişkan! ay biborin 
şêvra Îslamî a îranê, dema ku Xamneyî dît, 
ne tenê opozîsyon, belkî heval û hogirên 
wî jî jê dûr ketine û gotin “Na” bo 
gerreseya Meclisa 9'ê, neçar ma xincî 
girinijîn û nîşandana direnên xwe, gaziyek 
bilind bike û "kerr, kor, şil, goc, xurufî, 
kepçilmî û delingrizî” û mişk û horên xwe 
ku di gerisandinên de bikar tîne û li ser 
dizî, hîzî û bênamûsiyê kerr û kurom 
bibûn, ji xwe civandin û got: "Ev 
hilbijartine pirr hesas e û gerek hemaseyan biafirînin”. 

Başe pîrê xurifî, ger ew reş û rût birkêrî hemasan hatiban, dê di 
ciwanî û terrelawiya xwe de, tu bo pêşnimêjiyekê bigîjandiban 
Kerbelayê û we 1 milyon ciwan di gerreseya xwe de neditelifandin!! 
Dê niha li ser sindûqên dengdanê ji te re rêz bibin ku çi nîşanî cîhanê 
bidin? Wella te zû deng bikira minê pezên mamê xwe ên tebeş û hemû 
mişk û marên gundê xwe jî li sindûqên te rêz bikira!! Bextê te û bavê 
te me ew ji rêza wan teledîn, qirêjû û besîciyên ku te li televîzyona 
dewleta xwe de nîşan dida ciwantir û bê guman aqiltir nebûn?! 

/ T t——- 



Beşar Esed bêt?!!!! 


Ho hooo "Niqurçk”a vê carê dirêjek hewaserî heye!!!! Bila bêt 
Wella Beşo tu hatîîî lê gelik direng hatî, pêtir dixuye ku tu rew ketibî 
yan jî tenîkeyek dû te girêdabin û te xwe ji deriyê "Niqurçk”ê kutaye. 

Ma cih nemabû qirik dirêjê kurrrrrê neqencî? Tu çima naçî tev Xamneyî 
û Potîn kebabên ku li ber agirê ser esmanê bajarê "Hums”ê dibirijin 
bixwey? Xweîna bi hezaran xort û zarok û xelkê Sûriyê li ser te ye û tu 

hatî dibêjî "Niqurçk” ka were ramûsanekê û.keremke ji min xwedî 

derkeve. Niqurçkê bî jî û zirr kurên mîna te nevên. Willa ez te ber 
deriyê xwe jî girê nadim. 

Rabe derkeve kutiyê mirar. Li deriyê tu kesek din jî nede, çimku 
serê bavê "Hafizi” taze "ya tel binî çû”. 





Cenetî bêt? Pal din bila bêt! 


Heho, "Şaxên keran guçhên mara xweş ecayîb durunde". 

Roja 22'ê Şibata 2012'an devê "Ehmed Cennetî" Berpirsê Şêvra Zêrevan yê 
rejîma îranê vekirin û tenê didanek wî mabû. Tîlîlîlîlî.., "Cenetî" bû 85 salî. 

Kurte jiyana Ehmed Cenetî: Cenetî di 22'ê Şibata sala 1927'an bi awayek 
nemeyî, diya wî ewberavêt. Hinan digot ewe circe mişk e, hina jî digot rimûzad e, 
hinan digot ne eva pizdane, bi her awayekê ew zindî ma, lê diya wî baban çolî bû 
û hewişî "Cenetî" xwe gihand guhanên cur bi cur û firçik girt. Navbirî gellek 
dixwar lê bibû mêşko û çênebû û her diçirijî. Dema ku rabû ser lingan, dibêjin di 
devera wan de qutabxane tune bûye lewma ji xwendina Akadimîk bêpar maye. Lê 
ez bawer nakim û min jêva ye ku bi vê bejn û bala ku niha heyî û di zaroktiyê de jî 
rengê beşeran nedaye; bona wê ku qutabî jê netirsin û qutabxaneyê bi cih nehêlin 
ew ranegirtine. Cenetî di kûçe û kolanên îsfehanê de xwe hînî melatiyê kir û ji ber 
ku rast û çepên xwe ji hev cuda nedikirin, û nedizanî guhertina nîzamê çiye, 
destpêk melayê "Derbara Şah"ê îranê bû û piştre jî bû pêskoyê ser derecanên 
Xumênî û Xamineyî. 

Hevdîtinên birêz "Mistefa Hicrî" li welatê Birîtanyayê berdewam in 


Hevdîtinên birêz "Mistefa Hicrî” 
Sekreterê Giştî yê PDK îranê li welatê 
Birîtanyayê berdewam in û rojên 29'ê 
Şibat û l'ê Adara 2012'an tevî Balyozê 
Amerîka li welatê Birîtanyayê û Bîroya 
Sereke a Lîberal Demokratan hevdîtin 
pêkanîn. 

Di vê hevdîtinê de girîngtirîn bas li ser 
rewşa îranê û pirsgirêkên ku Komara 
Îslamî ji xelkê îranê û civaka navnetewî 
re pêk aniye hatin kirin. Di beşek ji wan 
basan de birêz Hicrî boçûnên PDK îranê 
ji beşdarên civînê re şirove kir û tekez li 
ser vê yekê kir ku dema tê dîtin heya 



niha gişt hewl û xebatên ji aliyê azadîxwazên 
Îranî û civaka navnetewî bi armanca pêkanîna 
guhertinan di siyasetên nemirovane ên rejîma 
îranê de bê akam bûne, di cih de ye ku niha 
pêda li cihê hizrîn li ser guhertina siyasetên 
rejîmê, pêtir pêdagirî li ser darêtina 
bernameyan bi armanca guhertina rejîma 
Komara Îslamî bihê kirin. 

Herweha êwariya roja l'ê Adara 2012'an, ji 
aliyê Bingeha Sedsala Pêşde Bo Aşitî Li 
Rojhilata Navîn, semînarekbo Sekreterê Giî 
yê PDK îranê birêz "Mistefa Hicrî” pêkhat ku 
hejmarek berbiçav ji rojnamevan û 
kesayetiyên siyasî ên Birîtanyayî û Kurd 
beşdar bûn. 




Alternatîva herî baş bo pêşerojê 

Rewşa siyasî û karesatbar a mirovî di îranê de bû sedema vedîtina tedbîrek nû 
bal neteweyan li dor jinavbirina desthilat û hêza totalîter û dijîmirovî a Komara 
Îslamî û guhertina wê bi sîstemek demokratîke sekolar û Federal ku tev netewe û 
kêmaniyên din ên îranl têde beşdar bin,rewşa han hewcehî û girîngiya 
lihevhatinek xurt weke alternatîva pêşerojê li serpîvan û pirensîbên demokrasiyê 
û liser bingeha cuxrafî-netewî di nav neteweyan de derxist 



Arif Velzî 


ran welatek xwedî 

I çand û şaristaniyek 
kevnar e ku gellek 
netewe, meseb û 
ayînên cuda têde dijîn 

û mafê vê hindê hene ku bi 
awayekî wekhev di îdareya siyasî a 
welat de beşdar bin, lê di dîroka 
xwe ya ne gelek dûr de, hertim ji 


aliyê neteweya serdest ve hatine 
bêpar hiştin û mafên xwezayî û 
siyasî yên wan netewan ji aliyê 
deshilatên hakim ve hatine 
zewtkirin. 

Her di serdemê deshilatdariya 
Riza Şayê Pehlewî de bo yekem car 
bi pîlanek darêtî û di piroseyek bi 
navê Netewesazî di îranê de, dest 
avêtine farsîze kirina netewên Turk, 
Belûç, Kurd, Ereb, Turkmen, Ermenî 
û Asûrî û ...hwd ên îranê. 

Herweha piştî herifandina rejîma 
paşatî û hatine serkara deshilata 
îslamî ji aliyê Xumeynî ve heya niha 
bi awayên cuda, lê di rastî de bi yek 
merem dest bi jînosayda çandî, 
kulturî, zimanî û siyasiya netewên 
din di îranê de kirin. 

Di hember wê siyaseta dijî mirovî 
ku heyamê çendîn dehikan e di îranê 


de tê pêrewkirin û birêve diçe, 
netewên ne Fars hertim bersiva vê 
siyaseta Faşîstî û şovenîstî dane û li 
hember de sekinîne, lê ya rast carê 
nekarîne bigihîjina çi mafên xwe. 
Jiber tîratiya dîktatorî û rijdiya 
serkutê, netewên din xincî neteweya 
Kurd nekarîn li qada xebata eşkere 
de bimînin û bibine alava zextê li ser 
rejîmê, lê bi xweşî ve hişyariya siyasî 
û netewî a wan li salên dawîn de 
geşeyek berbiçav kiriye û kêm û 
zêde ketine liv û tevgerê bo mafên 
xwe. Ev yeka jî bû sedema pêkanîna 
rewşek nû bo xebatek tevalî û 
bihevre. 

Ew rewşa siyasî û karesatbar a 
mirovî di îranê de bû sedema 
vedîtina tedbîrek nû bal neteweyan 
li dor jinavbirina deshilat û hêza 
totalîter û nemirovî a Komara Îslamî 


û guhertina wê bi sîstemek 
demokratîk, sekolar û Federal ku 
tev netewe û kêmaniyên din ên 
îran têde beşdar bin. Rewşa han 
hewcehiya lihevhatinek xurt weke 
alternatîva pêşerojê li ser pîvan û 
pirensîbên demokrasiyê û liser 
bingeha cuxrafî-netewî di nav 
neteweyan de derxist. Li encam de 
di 20'ê Fêvriya sala 2005'an, bi 
beşdariya 17 rêxistinên netewî û 
herêmî, Kongireya Netewên îrana 
Federal weke mîkanizm û 
alternatîva siyasî a herî baş ji bo 
pêşeroja îran hat avakirin û bo 
yekem car di qada siyasî a îranê de 
dest bi xebata xwe li dijî rejîma 
Komara Îslamî kir. 

Di 20ê fêvriyeya sala 2005'an 
de, weke lêjneya avakerên 
Kongireya Netewên îrana Federal, 
di Civîna Lendenê de bi beşdariya 
16 partî û aliyên siyasî û nûnerên 
netewan bername û esasnameya 
Kongireyê pejirandin û wajo kirin, 
ku pêk hatiye ji 13 made û çend 
têbîniyan û têde bi hûrî bernameya 
Kongireyê bo pêşerojê hatiye 
şirove kirin û serbarê tekezkirin li 
ser şêwazên aştîxwazane, ji hemû 
rêkarên xebatê bo hiloşandina 
rejîmê û gihîştina bi armancên xwe 
mifahê distîne. 

Bi giştî pêkhatina gongireya 
Netewên îrana Federal bi hewl û 
xebata PDKÎ, gavek gelek erênî û 
hewce bû li rastaya giştgîrkirina 
xebatê û lihevnêzîkbûna netewên 
çewsandî li îranê de û kariye bibe 
deng û rengê tev netewên îranê û 
azadîxwazî û mafxwaziya wan ji 
her demekê pitir bigehîne guhê 
cîhanê û raya giştî. 

Herweha wan jî bi nisbet zulm û 
zorî û pawanxwaziya Komara 
Îslamî baştir haydar bike ku 
bêguman teisîr li ser pêvajoya 
xebata siyasî li îranê û 
bileztirkirina wê, herweha 
hişyarkirina tev qat û texên civakê 
bi nisbet mafên xwe kiriye û dikare 
baştirîn bedîl û altirnatîv be bo 
rejîma îranê ku him desthilat parve 
dibe nav netewan de, him jî azadî û 
edalet misoger dibe, him jî hesta 
şaromendiyê bihêztir dibe. Bi 
awayek din kongireya han cîgirê 
herî guncaw e ji bo îranek 
pirrnetewe, pirrçand û rengîn. 

Destêwerdana Rûsiye û îranê di 

nav karûbarên Sûriyê de 


Radeya danûsitandinên tîcarîli navbera Iran û Sûriyê de tenê li sala 
1389 'an de pitir ji pênc milyard dolarî bûye, û her du welat di warê çêkirina 
tirombêlan, pîşeya gerîdeyiyê, çêkirina binkeyên elektirîk û pîşesaziya neft 
û gazê pêwendiyên gellek nêzîk bi hevre hene. 


H 


eya niha hem îran 
û hem jî Rûsiyê 
ragehandine ku 
ew dijî her cure 


destêwerdanekê di nav 
karûbarên Sûriyê de ne, û 
ragehandine ku ew daxwazkarê 
vê yekê ne ku hem rejîm û hem jî 
opozîsyona Sûrî bihevre li ser 
maseya gotûbêjan rûnên, û welat 
ji vê kirîzê rizgar bikin. Eva jî di 
demekê de ye ku hem rejîma 
Beşar Esed li ser kuştara hovane 
ya xelkê nerazî pêdagir e, û hem 
jî xelkê nerazî bi qehremantiyek 
bê mînak ve li hemberî rejîma 
Beşar Esed de sekinîne û 
redigehînin ku heya hiloşîna 
rejîmê ew dest ji wan meşên xwe 
hilnagrin. 

Rûsiye jî bi vetokirina 
biryarnamyên bi dijî rejîma Beşar 
Esed heya niha jî hewil dide ku 
pirsa Sûriye nebe pirsek cîhanî û 
navnetewî, da ku konseya 
ewlekariyê nekare li gorî madeya 
51’ê ya deqê ragehandina NY ku 
îzna destêwerdana leşkerî bi 
armanca pêşîgirtina ji rêtina 
xwîna zêdetir ya xelkê medenî 
dide vê konseyê, tev bigere, Ku 
bêguman ew hewla Rûsiye û bi 
taybetî rejîma îranê ku bi 
eşkereyî ragehandine ku dijî 
destêwerdana derekî ne, tenê 
girêdayî berjewendiyên wan yên 
aborî û siyasî ne. 

Li gorî serjimêriyên bilavbûyî 




li" Misko Taymz"de 
sermayedanîna Rûsiyê li Sûriyê 
de li sala 2009’an de nêzîk bi 19 
milyard dolarê Amerîka hatiye 
ragehandin, ku ji bo Rûsiyê ew 
sermayedanîn pirr girîng e. 
Herweha yek ji şîrketên herî 
mezin ên neftî ên Rûsiyê bi navê 
"Tafneft" niha li Sûriyê de çalak e 
û ji sala 2010’an pêde alîkariya 
şirketa Millî a Nefta Sûriyê dike. 

Ji aliyekî din ve ji sala 1977’an 
heya niha bendera Tertûs a 
Sûriyê di destê hêzên behrî ên 
Rûsiyê de ye, û ji vê benderê ji bo 
ragirtina gemiyên şerî ên Rûsiyê 
mifah tê standin, û hêzên behrî 
ên Rûsiyê dikarin bi rehetî xwe 
bigehînin avên Medîterane. 

Herweha li gorî zanyariyan 
tenê bi sedema giringiya hilkewta 
erdnîgariya Sûriyê, Rûsiyê biryar 
da ku ji çar beşên qer û deynên 
xwe, sê beşan ji Sûriyê nestîne, da 
ku bi vê siyasetê riyên xwe ên 
behrî zêde bike. Dema ku li sala 
2008’an de Rûsiyê seba danîna 
sekoya dijî mûşekî ya Amerîka li 


Lehistanê de gellek hest bi tirsê 
kir, Beşar Esed bendera Tertûs 
kire binkeya hertimî ya gemiyên 
şerî ên xwedî çekên navikî ên 
Rûsiyê. 

Radeya danûsitandinên tîcarî 
li navbera îran û Sûriyê de tenê li 
sala 1389’an de pitir ji pênc 
milyard dolarî bûye, û her du 
welat di warê çêkirina 
tirombêlan, pîşeya gerîdeyiyê, 
çêkirina binkeyên kehrebayê, û 
pîşesaziya neft û gazê 
pêwendiyên gellek nêzîk bi hevre 
hene. 

Ji aliyek din ve heke rejîma 
Beşar Esed ku di rastî de wek 
eniya berxwedaniya li hemberî 
Îsraîlê de tê naskirin, nemîne û 
rojawayî û bitaybetî Amerîka bi 
ser herêmê de zal be, cuda ji 
têkşikana vê hevpeymaniya 
stratejîk ya li hemberî Îsraîlê de, 
renge ew girupên tundrew ên 
mesebî ên dijî Îranî û dijî Şîî jî 
bihêz bin ku ji aliyê Erebistana 
Seudî ve têne piştevanî kirin, û 
berjewendiyên siyasî û aborî ên 
Rûsiye û îranê bi yekcarî di vê 
herêmê de ji dest wan derkevin. 

Di rastî de ew berjewendiyên 
aborî û siyasî sedema piştgiriya 
Rûsiye û îranê ji rejîma Beşar 
Esed in, û heke rejîma Beşar 
nemîne her du alî jî dê wan 
berjewendiyan ji dest bidin, 
lewra ew radigehînin ku dijî 
destêwerdana derekî di nav 




karûbarên Sûriyê de ne û bi vî 
awayî ew bi xwîna xortên Sûriyê 
bazerganiyê dikin. 

Hekî ne dema ku çend bi nav 
endazyarên îranê îtirafê dikin ku 
ew ser bi Sipaha Quds ya rejîma 
îranê ne û ji bo beşdariya li 
kuştara xelkê sivîl ê Sûriyê de 
hatine wî welatî, û teqe li xelkê 
nerazî kirine, û di demekê de ku 
alîkariyên madî û locîstîkî ên 
îranê bi Sûriyê ji bo her kes û 
aliyekê rohn û zelal bûye, û di 
demekê de ku Rûsiye sekoya 
muşekiya "S 300" dide rejîma 
Beşar Esed û karnasên xwe jî 
dişîne wir da ku fermanderên 
Sûriyeyî di vî warî de perwerde 
bike, û ew sekoyên pêşkewtî ên 
dijî muşekî dikarin li hemberî 
êrîşên dereveyî de bikar bên û 
rejîma Beşar Esed li ser kuştarê 
pêdagirtir û hêvîdartir bikin, û di 
demekê de ku Rûsiyê nawên 
şerker ên xwe jî birine nêzîkî 
avên herêmê, û di warê 
gehandina şevat, alîkariyên 
locîstîkî û Îtilaatî alîkariya Sûriyê 
ke, û di demekê de ku li gorî 
gotina Ebdulselam Ehmed 
Ebdulrezaq fermanderekî 
cudabûyî ji arteşa Beşar Esed 
hêzên Beşar Esed li halê 
mifahwergirtina ji gazên 
seqetkirina esaban li jêr 
çavdêriya tewaw ya karnasên 
leşkerî ên Îranî û Rûsî li bajarê 
Homsê de ne, ku di rastî de ew 
yek nivşkujiyek tewaw e, û ew 
gaz niha di destê hêza çaremîn ya 
Garda Serkomariya Beşar Esed 
de ye, gelo ew yek heke 
destêwerdana leşkerî ew jî bi dijî 
piraniya xelkê Sûriyê nebe, bes tê 
çi wateyekê? 

Gelo ew kar û kiryarên wan 
mirovdostane ne, yan jî hekî 
êrîşen li gorî biryara Konseya 
Ewlekariya bona rizgarkirina 
xelkê Sûriyê ji destê dîktator û 
cînayetkarek wek Beşar Esed bê 
kirin? 

Lewra hem Rusiye û hem jî 
îran her niha mijûlî 
destêwerdana leşkerî bi awayekî 
ne yasayî, û ne mirovî di Sûriyê 
de ne, û herçend mirov nikare bi 
xatircemî ve bêje ku ew alîkarî û 
piştevaniya îran û Rûsiyê ji Beşar 
Esed û destêwerdana wan di nav 
karûbarên Sûriyê de wê heya çi 
demekê dom bike, yan jî gelo 
Amerîka û rojawayî vê êrîşî ser 
rejîma Beşar bikin yan ne, yan jî 
dê dest bi çekdarkirina xelkê 
nerazî bikin, lê ya diyar ew e ku 
rejîma Beşar Esed nikare xwe ji 
hiloşînê rizgar bike û hem Rûsiye 
û hem jî îran wê tawana wan 
helwestên berjewendîxwazane 
ên xwe ku di ratsî de 
bazirganîkirina bi xwîna xelkê 
Sûriyê ye wê bidin, û bo heta heta 
jî wê şermezarê dîroka 
mirovahiyê bin. 







Siyasî 


Aglrl B 


Li Kurdistanê baykot 

serkevt 

D 


Dara Natiq 


i çend heyvên derbasbûyî de, rejîma dijîmirovî û 
tepeserkar a Komara Îslamî a îranê di berdewamiya 
siyasetên hovane û nemirovane ên xwe de, bi hegera 
birêvebirina maşkanêya bi navê hilbijartina 


gera 9'mîn a Meclisê, rewş û zirûfek tewaw polîsî û emniyetî bi merema 
tirsandin û teslîmkirina xelkê mafxwaz û azadîxwaz yê gelê Kurd di 
Kurdistanê de birêve dibe. Hevdem pêvajoya destbiserkirin, girtin, îşkence 
û darvekirina xelkê sivîl û çalakvanên siyasî û çandî, çalakên xwandekarî 
û... li îranê bi giştî û Kurdistanê bitaybetî bi awayek berfireh û bigurtir ji 
berê dest pêkiriye û bi berdewamî ev pêvajo dimeşe. Rejîmê tenê di wan 2 
mehên derbasbûyî de bi sedan çalakên çandî, rewşenbîrî, xwendekarên 
Kurd, çalakên mafê mirov li bajarên Kurd akincî ên weke Makû, Urmiye, 
Mehabad, Pîranşar, Sine, Merîwan, Bokan, Pawe û... bi hegerên cur bi cur 
destbiser kirine û di dadgehên xwe yên ewlehî û nîzamî de, hukmên gelek 
giran bi ser wan de sepandine û parek berbiçav ji wan jî bi cezayê îdamê re 
berbirû ne. Lê ceribîna zêdetir li sê dehikên deshilata biyom û mirovkuje 
Komara sêdarê, dixuye ku rejîmê herdem siyaseta tepeserkirin û 
jinavbirina gelê azadîxwaz yê Kurd weke hîmê bingehîn yên siyaset û 
stratejiya şerxwazane a xwe, bi awayên cur bi cur û hovane birêve biriye û 
bo gehîştin bi vê armanca xwe anku asmîlekirin û jinavbirina nasnameya 
netewa me, ji tu kiryarek dijî mirovî xwe neparastiye. 

Di heyamê wan sê dehikan de, girtin, kuştin, îdamkirin, zext û givaş, 
tepeserî, bêdadiya civakî, bêkarî, înkar kirina nasnameya neteweyî, dizîna 
heyî û serweta Kurdistanê û gelek diyardeyên nigetîv ên din, parek in li 
jiyana rojane a xelkê zulimjêkiriye Kurdistanê. Gelên îranê bi giştî û gelê 
Kurd bi taybetî, bûye goriyê siyasetên pawanxwazane û dijî mirovî ên vê 
rejîmê û qeder û pêşeroja wî gelî bûye lîstika rayedarên nefam û 
berjewendîxwaz ên wê rejîmê ku hercarê û bi awayekî û bi taybetî bi 
berêvebirina maşkanêyên di bin navê hilbijartinê de bi armanca rewatîdan 
bi nîzama dîktator a xwe, mifahê ji wan distînin û bi wî awayî raya giştî a 
cîhana pêşkevtinxwaz jî pê dixapîne. 

Lê rejîmê vê carê jî bi rêkxistin û berfireh kirina pêlên destbiserkirin û 
îdamkirina ciwanên Kurdistanê, rewş û zirûfek polîsî û emniyetî bi ser 
Kurdistanê de zal kiribû bi wê meremê ku tirs û xofekê bixe nava dilê xelkê 
netirs, mafxwaz û welatparêz ên Kurdistanê û bi berdewamkirina siyasetên 
tepeserkarane ên xwe, îradeya azadîxwazane a gelê me bifetisîne û bi 
armanca rewatîdan bi deshilata nedemokratîk û dîktatorane a xwe, xelkê 
bikêşe ser sindoqên dengdanê. 

Lê bi xweşî ve, serbarê tev zext û givaşên rejîmê û berfirehtir kirina 
pêvajoya girtin û îdam û tepeserkirina xelkê sivîl ji aliyê navendên 
tepeserkar yên rejîma mirovkuj a Komara Îslamî ve, xelkê azadîxwaz û 
welatparêz ên Kurdistanê, careke din û herwek berê, ala xebat û 
berxwedanê bi dijî siyasetên biyom û dijî mirovî ên vê rejîmê bilind ragirtin 
û dane xuya kirin ku, îradeya şoreşvanî û azadîxwazane ya netewa me tu 
carî teslîmê zulm û zora dujminan nabe. Kurdistan herwek berê dê bibe 
çepera berxwedan û dijberî kirin tevî bêdadî û jinavbirina dîktatoran. Xelkê 
azadîxwaz yên Kurdistanê vê carê jî serbarê tev siyasetên biyom û 
tepeserkarane ên rejîma dîktator a Komara Îslamî, bi gurtir kirina tendûra 
tehrîma hilbjartinê û neçûne ser sindoqên dengdanê, bersiva ne dane vê 
rejîmê û amade nebûn ku teslîmî siyasetên dijî mirovî yên vê rejîmê bibin. 





Gerên dîplomatîk û 

gefxwarin 



N: Rine Bikmen 


W ji Farsî: Agirî 


Gelo rastî Îsraîl wê êrîşî ser 
binkeyên navikî ên rejîma îranê bike 
û şerek mezin li herêmê de wê rû 
bide? Gelo Îsraîl dixwaze ku berî 
hatina buharê êrîşî ser navendên 
sereke ên navikî ên îranê bike? Gelo 
rayedarên Îsraîlê di vê derheqê de 
hewcehî bi nîşandana çiraya kesk ya 
Waşingtonê hene? 

Gelo rastî çalakiyên mehandina 
Uranyomê ji aliyê îranê ve bi 
armancên aştîxwazane ye, yan jî bi 
armanca çêkirina bombeya navikî ji 
bo jinavbirina Îsraîlê ye? Gelo rejîma 
îranê wê kengê oranyoma hewce ji 
bo çêkirina çeka navikî bi dest bixe? 
Gelo hilbijartina vebijêrka êrîşa 
leşkerî tenê vebijêrka baş û di cihê 
xwe de ye? Gelo ew tehrîmên ku ji 
aliyê YE û DYA'ê ve bi ser rejîma 
îranê de hatine sepandin dikare 
hikumetek lawazbûyî wek îranê 
biguherîne? 

Gelo heke Amerîka û Îsraîl bi 
hevre êrîşî ser îranê bikin, û îran û 
hevalbendên wê jî bi dijî Îsraîlê 
dijkiryarê ji xwe nîşan bidin û li îraq 
û Lubnan û kendavê de rewşê ne 
ewle û tev li hev bikin û nirxa neftê jî 
jêhel here û karê terorîstî berfirehtir 
bibe, gelo rojawa dikare vê yekê 
qebûl bike? Gelo destêwerdana 
leşkerî bi dijî rejîma îranê bi 
qazancê neyarên îranê ên 
demokrasîxwaz e, yan jî hikumeta 
îranê dikare vê êrîşê, bike hêcetek 
bona pêkanîna hevbendiya netewî û 
yekîtiya cîhana îslamê? 

Eva çend meh in ku bona 
bersivdana bi wan pirsan gerek 
dîplomatîk tê kirin ku di rastî de ew 
pirs nîşaneya vê yekê ye ku renge 
şerek mezin li herêmê de rû bide. 

Barak Obama ku di wan 
dawiyane de hêzên Amerîkayî ji 
îraqê derxistin û niha jî di nav 
hewildanan de ye ku hêzên xwe ji 
Efxanistanê de jî derxîne, dixwaze li 
van neh mehan de ku bo hilbijartina 
serkomariyê maye, pêşiya pêkhatina 
her şerekê li ser xaka îslamê bigre. 
Ew berdewam jî vê yekê dibêje 
Binyamîn Netanyaho, lê bersiva 
Netanyaho ew bûye ku dem kêm e, û 


rejîm dixwaze binkeyên xwe ên 
navikî li jêr erdê de veşêre. 

Gelo gefxwarinên Îsraîlê bi 
armanca handan û tûjkirina DYA û 
Birukselê ye da ku tehrîmên xwe bi 
dijî îranê tundtir bikin, yan ji bo 
dilxweşkirina şerxwazên hevdeng ê 
xwe ye? Gelo gefxwarinên Îsraîlê ji 
bo vê yekê ye ku pirsa gotûbêjên 
navbera Îsraîl û Felestînê ku hatiye 
jibîrkirin carek din nekeve ber behs 
û gengeşê? Gelo dixwaze ku bi 
Ayetullahên îranê bide zanîn ku ew 
di ewlehiyê de nînin? 

Mîrdagan serokê Mûsadê ji sala 
2002 heya 2010'an li çendîn civînên 
veşartî bi seranên Amerîkayî re di 
navbera sala 2004 heya 2007'an 
hûrdekariyên "îstiratijiyek pênc alî" 
ragehand: Sepandina zaxtên siyasî, 
encama emeliyatên veşartî, xebata bi 
dijî pêşvebirina programa navikî, 
tehrîm û sernixûniya hikûmetê. Di 
telegrafeke nihênî de ku li meha 
Tebaxa sala 2007'an de bo DYA hate 
şandin li ser vê yekê pêdagirî hatibû 
kirin ku " DYA û Îsraîl û hevalbendên 
wan ku li ser wan pênc xalan hevhizr 
in, divêt bi başî û bihevre ji bo 
gihîştina bi wan armancan tekoşînê 
bikin". Wî herweha ragehandibû ku: 

" Hinek ji hewildanan di cihê xwe de 
bûn û encama wan bi dest hat, û 
hinek hewlên din jî divêt di dema 
xwe de bêne dan". 

Di navbera wan emeliyatên 
veşartî de ya herî hestyar ku 
dengvedanek berfireh hebû, terora 
zanayên etomî ên rejîma îranê bûn. 
Di meha Çileya Paşîn a sala 2007'an 
de Erdeşîr Hosêynpûr yek ji zanayên 
etomî temen 44 salî ku li îsfehanê de 
çalakî dikirin, bi awayek cihê şik û 
gumanê hate kuştin. Li ser bingeha 
zanyariyên fermî ew bi sedema 
bilavbûna gazê fetisî ye. Lê binyatên 
Îtilaatî ên rejîma îranê li ser vê 
bawerê ne ku ew bi destê kesên ser 
bi Îsraîlê hate kuştin. Di navbera 
meha Çileya Paşîn a 2010 heya 
2012'an şeş karnasên din ên Îranî ku 
di pirojeya etomî de kar dikirin di 
çend teqînan û kiryarên terorîstî de 
hatin kuştin. 









Civaki 


Agirî 


Bangî 

8 êAdar û di Kurdistanê dejin 

.v * ^ ^ . 



Ji bo jinên Kurd di 8'ê Adarê de 

Azadiya jinan dibe sedema pêşkevtina civak û çanda netewan û dewletên 
dagîrkerên Kurdistanê jî tucar nexwastine û ne îznê didin ku kuitûr û çanda 
Kurdan pêşveçûnê bi xwe ve bibîne, jiber ku ii dijî berjewendiyên siyasî û 
abûrî û çancî ên wan in. 




Sefiye Xalidî 


H 


er wek dizanin di 8’ê 
Adara Salal857'an de 
jinan li "Newyork" ê 
civînek li darxistin. 


jinan bi wê civînê xwe daxwaz 
kirin ku demjimêra wan ya kar di 
rojê de 8 demjimêr in û heq 
destekî weke hev ji wan re were 
diyarîkirin. 

Lê belê di encama wê civînê 
de kargeha jinan hat şewitandin û 
bi qasî 100 jin di encama wê 
bûyerê de cane xwe ji dest dan. 
Her çend jinan ew daxwaza xwe 
dabûn pejirandin jî, tekoşîna 
birêxistinî ya ji bo mafên jinan di 
salal900’an de destpê dike. 


Di sala 1910‘an de li Danmarkê 
konferansa Sosyalist Enter 
Nasyonal ya jinan de roja 
despêkirina tekoşîna jinên 
Emerîkî 8’ê Adarê wek roja jinên 
kedkar ên cîhanê hat îlankirin. Di 
sala 1977’an de jî Neteweyên 
Yekbûyî 8’ê Adarê ji bo hemû 
jinan, ew roj wek roja jinên 
cîhanê bi fermî hat pejirandin, 
roja ku jin dikarin daxwazên xwe 
bînin ziman. 

Lê çima biştî derbasbûna 
çendîn salan hîna di Kurdistanê 
de mafên jinan tên binpêkirin û 
nikarin bînin ziman?! Çima jin 
heya wê demê jî tên 
firotin û guhartin?! 

Çima heya niha jî tena serê xwe 
nikarin ji malê derkevin?! Çima 
roj bi roj amara jinên ku xwe 
dişevitînin û yan jî ji alîyê 
hevjiyên xwe ve tên kuştin zêde 
dibe?! 

îro rojê ji sedî 70 dewletan mafên 
jinan di parêzin, di civata kurd 
de jî jinên serbest û demokrat 
hene lê mixabin pir kêmin. Hêjayî 


gotinêye ku jiber 
pirsgirêka nebûna “Kurdistan’’ek 
serbixwe û azad ...., kultora kurd 
tevklî kultora welat û netewên 
desthilatdar bûye, lê çima gel 
bixwe hewil nade ku birêyek 
durist û gorûî kultora xwe riftarê 
bike? 

Rewşa jinên kurd hîn jî ji 
hemû jinên cîhanê xirabtir e, ji 
berku hin zulmên jinantiyê û him 
zulmên netewî li wan dicing û 
kurdistan weke welat û+ netewe 
bêpar e û ji aliyê perwerdeya 
netewî mirovî ve pare maye. 

Jinên kurd di nav jiyana rojane 
de pir bi kul û derdin, lê dîsan jî 
bi wan derdên giran berxwe 
didin û hewil didin bi serbilindiya 
xwe bijîn. jinên kurd 
mirov dikare bi serbilindî 
bibêje ku tu tiştekê ji jinên gişt 
cîhanê kimtir ninin. 

Bi taybetî dema ku mirov çav 
bi şoreşên netewî ên Kurdan de 
dixişîne, berxwedaniya jinên 
heleheng di rûpelên dîrokê de tên 
xuyakirin, wêca weke pêşmerge 
yan jî piştevanên şoreşan û heya 

siyasetvan. Ew bi awakî xwezayî 
dîroka gelan ji wend a bûnê 
diparêzin ,ku wan bidin alîyekê 
,dîroka xwe jî didin alîyekî. Heya 
kengî mêrên Kurd naxwazin ji vê 
yekê tê bigîjin ku ragirtina 
qedera jin û keçên xwe di destên 
xwe de û tepeseriya wan di 
berjewendiya siyasetên dewletên 
dagîrker ên li ser welatên wan in. 

Çimku azadiya jinan dibe seba 
pêşkevtina civak û çanda 
netewan û dewletêîn dagîrkerên 
Kurdistanê jî tucar nexwastine û 
ne îznê didin ku kultûr û çanda 
Kurdan pêşveçûnê bi xwe ve 
bibîne, jiber ku li dijî 
berjewendiyên siyasî û heta abûrî 
û çancî ên wan in. 

Civakek ku pirsgirêka jin 
çareser nekiribe tu car nabe 
civakek pêşkevtî, her çendî em 
bibêjin û binvîsin jî, 
dîsan neçareseriye belkî gerek jin 
ji doza xwe xwedî derkevin û 
bi awayek zanistî lîstikvanên 
sereke ên xebata ji bo mafên xwe 
di civakê de bin. 

Ji mêran jî tê xwastin ku ji 
pêşkevtina wan re nebin sebeb û 
wan mina mirovan û nîva civakê 
bipejirînin û wan li kêleka xwe 
bikin heval û hevpar. Jin di jiyana 
xwe de mirov be û mafên jiyanê 
hebin û bijî, nek ji mêr re bibin 
namûs, bila her kes ji kesayetî 
û rûmeta xwe xwedî derkeve 
û bibe berpirsyarê kar û 
kesayetiya xwe. Hêvî dikim ku 
rêz li rola jinên Kurd bihê girtin û 
dest bidin destên hev ji çareser 
kirina vê pirsgirêkê re civaka 
Kurd rengîn bikin ji mirovahiyê. 

Pirsa ku hertim dikin sedemê 
kimzanîn yan ji navbirina jinan 
wate dilpîsî ji xwe dûr bikin 
û ronahî bibînin ku serkevtin û 
tenahiya civakî bikeve di nava 
jiyana gelê Kurd de. 8’ê Adarê 
pîroz be li te xwîşk û dayîkê 
cîhanê bi taybetî Kurdistanê, 
hêvîdikim ku di vê rojê de dilê 
mirovan di seranserî cîhanê de 
mina gulan bipişkive berbi 
hewkeviya mirovan bi taybetî jin 
û mêran ve bimeşin. 



Daxwaza rakirina qedexeya hicabê li ser jinên fûtbolîst hate kirin 



Jang Cîlongê serokê demî yê 
Konfederasiyona Fotbola 
Asiyayê di nameyekê de daxwaz 
ji “Yûzêf Bilatêr” serokê 
Federasiyona cîhanî a fûtbolê 
(FÎFA) kir ku mijara rakirina 
qedexeya hicabê li ser jinên 
fûtbolîst di civîna FÎFA’yê de 
bixe ber bas. 



Ji bo parastina rewşa saxlemiya 
fûtbolîstan, ji sala 2007’ê pêve 
hicab ji fûtbolîstan re hat qedexe 
kirin. 

Di meha Juena sala derbasbûyî 
de Tîma Fûtbola Jinên îranê, seba 
binpêkirina biryara qedexeya 
hicabê, ji lîstikên despêkî ên 
Olempîka li Ordenê hatin 
bêparkirin. 









Vekirl 


Agirî B 

Ekber Mînberî: 

Boyad û bîranîna 59 ciwanên bajarê Mehabadê ku sala 1983'an ji aliyê rejîma îranê ve 
hatibûn şehîdkirin, hêza Bêstûn jîli hember de 59 oparasyûn pêkanîn û ez di gişt wan 
oparasyûnan de beşdar bûm. 


Hevpeyvîn: Kewê zer 



Ekber Mînberî naskirî bi 
mam Ekber li sala 1961 'an li 
gundê "Niyer" a ser bi devera 
"Jawaro" a bajarê "Sine"ji 
dayîk bûye û pêtir ji 30 salan e 
ku di PDK îranê de xebata 
siyasî û netewî a xwe 
dimeşîne. Navbirî bi kurtî 
basek li ser xebata xwe di PDK 
îranê de ji duheftînameya 
"Agirî" re kir: 

Qonaxa zaroktî û nûciwaniya min 
vedigere bo serdemê hikûmeta 
"Paşatî”, wate berî sala 1979'an. Ew 
qonaxa jiyana min di gundê “Niyer” 
de weke her gundek din yê dûrdeste 
Kurdistanê bi taybetî ku gundek 
şoreşgêr bû, ji her tiştî hatibû 
bêparkirin. Gundê me qutabxane 
tune bû, lewma ez bûm 
nexwendewar. Min kar û kasibî tevî 
malbata xwe dikir, heya bereberê 
şoreşa gelên îranê û pêla wê şoreşê 
devera me jî weke beşek ji îranê ve 
girt û Partiya Demokrat a Kurdistana 
îranê jî xebata xwe bi aşkerayî 
destpê kir û hêzek bi navê Hêza 
“Bergirî” di hundirê Kurdistanê de 
ava kir û ez bûm endamê wê hêzê li 
beşa hêza “Bêstûn". 

Hêza han çekdar bû, lê her di 
malên xwe de xebata xwe 
dimeşandin, karên wan cî bi cîkirina 
meimûriyetên partiyê bû û carna jî 
tev hêzên pêşmerge weke beledî 
erkê xwe yê partiyê birêve dibirin. 

Zivistana sala 1983'an ez bi fermî 
ji mal derketim û bûm pêşmergeyê 
PDK îranê ku hatina min bo 
pêşmergatiyê hevdem bû tev cejna 
2'ê Rêbendanê, salvegera 
damezirandina Komara Kurdistanê. 

Kar û xebata me ku pirranî 
çekdarî bû, bo heyamê 6 salan wate 


heya sala 1989'an li jêr navê hêza 
“Bêstûn” de her di derdora 
deverên Başûrê Kurdistana îranê 
dewam kir. Di wan salan de êrîşên 
zaf bo ser wan deveran dihatin û di 
navbera me û hêzên rejîma îslamî a 
îranê de pevçûn çêdibûn. Ez di 
şerrên giran de li deverên “Yeylaq, 
Kamyaran, Jawaro, Kesnezana 
Seqizê, Pawe Ciwanro û çendîn 
deverên din de beşdar bûme. 

Gundê Niyerê ku nêzîk 60 şehîd 
di riya serbestiya Kurdistanê de 
dane ku hemû endam û 
pêşmergeyên PDK îranê bûn, pirr 
hesas bû û rejîmê êrîşên zaf bo ser 
xelkê wî gundî dikir û bi caran ew 
gund şewitandine û bêhurmetî bi 
jin û zarokan dikirin. Di navbera 
gundê Niyer, Tengîser û Mêraw de 
9 paygehên rejîmê hatibûn 
avakirin ku me weke hêza Bêstûn 
ew yek nepejirand û me di şerrek 
pirr giran de her neh paygehên 
rejîmê girtin û pêtirî 70 kesan jî me 
bi dîl girtin û piştre me serbest 
berdan. 

Bo yad û bîranîna 59 ciwanên 
bajarê Mehabadê ku sala 
1983'an ji aliyê rejîma îranê ve 
hatibûn şehîdkirin, hêza Bêstûn 
jî li hember de 59 oparasyûn 
pêkanîn û ez di gişt wan 
oparasyûnan de beşdar bûm. 

Bi giştî ew 59 oparasyûn şerrên 
giran bûn û me derbek mezin ji 
hêzên rejîmê da, ku girtina 9 
paygehên “Niyer” û “Tengîser” û 
“Mêraw”ê jî yek ji wan 
oparesyûnan bû. Di wê demê de bû 
ku biryarek partiyê ji me re hat ku 
gerek em paşde vegeriyên bo çiya 
û bajaran bicih bihêlin, ji ber ku 
êrîş bo ser me pirr giran bibûn, me 
58 oparasyûn çêkiribûn û yek 
mabû ku bigîje hejmara 59 şehîdên 
bajarê Mehabadê, me çend rojekan 
xwe gêzirand û me oparasyûna din 
jî pêkanî û ewcar em vegeriyan 
çiya û me gund û bajar berdan. 

Me binkeyên pêşmergan li ser 
sînor û di axa îraqê de ava kirin, lê 
hat û çû ji bo Kurdistana îranê 
berdewam bû. Heya sala 1996'an 
êdî awayê xebatê hat guhertin û bi 
awayên din me xebata xwe meşand 
heya niha ku pêtirî 30 salan e ez di 
vê çeperê de me û bi taybetî ku 
niha serrdem hatiye guhertin, ez 
pirr dilxweştir im ji caran ku 
xortên me niha xwendewan in û bi 
teknolojiyaya serdem re têkildar in 
û xebata niha ku xebata medenî û 
ragihandinî û ger hewce be emê 
çekdarî jî bikin, pirr bibandortir e ji 
xebatek çekdarî bi tenê. Bi bawera 
min em niha di her demekê 
bihêztir in. 

Ez ji partiya xwe hez dikim û bi 
xwîna şehîdan wefadar bûme û 
dibim. Jiber ku xwîna şehîdan e ku 
ez di vê xebatê de ragirtime. Heya 
ku Dr. Qasimlo sax bû, dilê min 
pirr bi wî re xweş dibû, niha jî 
min wêneyek wî daniye bal xwe 
û sebra min pê tê. 


EIî Kesnezanî, naskirîbi 
Mîrza Elî, li sala 1951 'an li 
gundê Kesnezan yê ser bi 
bajarê Seqizê ji dayîk bûye û 
32 sal e di xebat û berxwedana 
netewî di çarçoveya PDK îranê 
de didomîne. Birêz Kesnezanî 
ji bo duheftînameya Agirî 
deriyê dilê xwe vekir û qala 
xebat û serpêhatiyên xwe di 
partiyê de kir: 

Ez di malbateke siyasî de hatime 
dinê û bavê min endamê PDK îranê 
bûye û di serdemê Komara 
Kurdistanê de jî çalakî di komara 
sawa a Kurdistanê de hebûne. Di vê 
malbatê de hertim basên siyasî û 
basên Komara Kurdistanê û PDK 
îranê dihatin kirin. Ez jî di zaroktiya 
xwe de tevî hestên netewî û pirsên 
siyasî de mezin bûm. 

Min di temenê 6 saliyê de li 
gundê Kesnezanê dest bi xwendinê 
kir û heya pola 6'a seretayî û li wir 
pêve seba tunebûna qutabxaneya 
navendî di gundê me de, min nekarî 
dirêjî bi xwendinê bidim. Piştre ez 
tevî birayên xwe ketim kar û xebata 
malbatê. Heya temenê 18 saliyê ez 
çûm serbaziyê û di serbaziyê de jî ji 
ber ku min xwendin û nivîsandina 
Kurdî her di zaroktiyê de dizanî, min 
ji serbazên Kurd re dersa kurdî 
digot. Her li ser vê pirsê ez di 
serbaziyê de çend rojan hatim 
hepsîkirin. 

Piştî serbaziyê jî ez û çend 
hevalên xwe lihevhatin û me di 
gundê xwe de qutabxaneyek Kurdî 
ava kir. Min sê şîftan ders digot. 
Dema sibêyan ji zarokan re, 
piştînîvroyan ji ciwan û şevan jî ji 
bitemenan re. Di wan heyam de 
bername û pêrewa hundirîn a PDK 
îranê ji me re hat, peyamek gihîşt me 
ku şoreş dê çêbe û rejîma paşatî dê 





i 


Elî Kesnezanî 


bihiloşe. Ew pêşbîniya PDK îranê 
rast bû û şoreşa gelên îranê destpê 
kir, ez jî tevlî wê şoreşê bûm. Piştre 
min bi awayekê pêwendî bi PDK 
îranê ve girt, me li Kesnezanê 
Komîteya Partiya Demokrat 
damezirand û em ketin kar û xebatê. 
Piştî şoreşê, bihara sala 1980'an bi 
awayek fermî ez bûm pêşmergeyê 
PDK îranê û min çeka şerefa 
Kurdatiyê hilgirt. 

Wê demê Hêza Şehîd Ezîz Yûsifî 
hebû û me di hêzê de xebata çekdarî 
meşand, eva di dema fitwaya 
Xumênî li dijî gelê Kurd bû û me jî li 
hember wê fermanê berxwe da û bo 
heyamê 2 salan me pêşî ji êrîşên 
rejîma Îslamî a îranê digirt û em di 
wan du salan de tûşî şerên dijwar û 
giran bûn. 

Êdî êrîşên rejîmê zêde bûn û em 
paşve vegeriyan bo çiyayan, lê 
xebata me ya çekdarî di gund û 
bajaran de her dimeşiya. Biharan em 
derbasî kûrahiya Kurdistana îranê 
dibûn û payîzan jî heya bihara din 
em li binkeyên partiyê de diman. Wê 
demê jî binkeya komîte û hêza 
Seqizê li “Şilêr” li ser sînorê îran û 
îraqê, lê di axa îraqê de bûn. 

Di dirêjahiya xebata xwe di PDK 
îranê de hevjîna min jî tevî min 
bûye. Berî ku ez bibim pêşmerge min 
jiyana hevpar pêkanîbû. Demekê 
rewşa me di jêr êrîşên rejîmê de pirr 
xirab bû û min hevjîna xwe şand bo 
mala birayê wê û piştî 4 salan car 
din vegeriya bal min. Dema ku 
vegeriya, pêşmergan ode(jor)ek 2x3 
bi telîsên tejî ax bi bilndiya metrekê 
ji me re ava kirin. 

Me heyamekê di wî kolîkî de 
derbas kir. Wê rewşa nebaş a jiyana 
me jî tucaran tesîr ji morala hevjîna 
min nekir û tu car gilî û gazinc ji min 
nekirin, çimku ew ne tenê hevjiya 
min e, belkî hevçeperek bi bandor a 
xebata min di partiyê de ye. 

Bi wî awayî min jiyan û xebata 
xwe meşand û piştre em hatin bo 
Qendîlê û piştî heyamekê din em 
ketin kûrahiya bajarên Kurdistana 
îraqê û heya niha jî ez di meqerên 
partiyê de pêşmergeyê vê partiyê me 
û bi dil û can. 

Ji min re tu tiştek girîng nine tenê 
erkê netewî û yê partiya min nebe. 

Di destpêka pêşmergatiya xwe de 
min berpirsatî hebûne û hey Cihgirê 
Komîteya Navendî yê PDK îranê jî 
hilkişyame û niha jî ez endamê 
Navenda 1 a Kurdistanê me, lê di her 
qonaxeke xebata xwe de di her 
berpirsatiyekê de, evîn û heza min ji 
partiya min re her wek hev bûye. 

Niha jî weke sala 1979'an tê pêş 
çavên min ku dê şoreşek çêbe û 
rejîma Komara Îslamî a îranê jî 
bihiloşe. Moral û hestên wê demê ên 
şoreşa gelên îranê niha jî bi bihêzî ez 
li derûna xwe dijînim bo xebatê. 







Bajar bi Bajar 


Agirl B/ 


Puldeşt 

yê herêma Puldeştê, Kurd bûne. Li 
serdemê deshilatdariya paşayên 
Sefewî û Efşarî bi sedan hezar 
malbatên Kurd yên herêmê bo 
aliyê Xurasanê li rojhilata îranê 
hatine sirgûnkirin ku niha jî li 
Xurasanê dijîn û navên wek 
Zengelî û Eres li Xurasanê danîne 
ser wî erdî, û eşîrên Kurd yên 
Şêxkanlû û Mîlan li Xorasanê p 
xelkê herêma Puldeştê ne. 


Bajarê Puldeştê 

Li herêma Puldeştê seba siyasetên dewleta îranê Kurd bi hemû awayî tên 
tepeser kirin. Ew siyaseta qirêj a rejîma îranê bûye sedem ku hejmarekî zafji 
Kurdên herêmê bo bajarên dinêyên îran û Kurdistanê koçber bibin û bi awayekî 
berçav nifûsa Kurdan li herêmê de kêm bibe. 




Mecîd Cinîkanlû 


P uldeşt yek ji bajarên 
parêzgeha Urmiyê ye. 
Pêka serjimêriya 
giştîya sala 1387’an a 
Rojî, 14000 kes nifûsa 

wî bajarî bûye. Ew bajarê 
xweşik li cem Çemê Eres wek 
mezintirîn çemê çar perçê 
kurdistanê cih girtiye û dîmenekî 
bê qas ciwan daye wî bajarî û li 
bajarê Puldeştê bi hêsanî mirov 
dikare mêzeyî bajarê Şah Textî li 
Komara Otonom a Nexcewanê 
bike. 

Puldeşt li herêma sînorî a 
Rojhilatê Kurdistanê li gel Komara 
otonom a Nexcewanê hev sînor e, û 
dirêjahîya sinorê Rojhilatê 
Kurdistanê li gel Komara otonom a 
Nexcewanê nêzîkî 125 kîlomêtrên 
hevpar e û li ser çemê Eres pirekî 
Têkiliyê ji bo hatûçûnê hatiye 
lêdan ku xelik ji pira han ji bo karê 
bazirganî û gerîdeyiyê mifahê 
werdigrin. Ew bajar li bakûr ve tevî 
Komara Nexcewanê, û li başûr tevî 


Şaristana Qerezîyadînê û li rojava 
tevî şaristana Makû û Şûtê 
hevsînor e. 

Seba cihgirtina Puldeştê li cem 
çemê Eres, parek ji erdê vê 
şaristanê şînkatî û çiyayî û para 
dinê jî Xîz e. Rewşa vê şaristanê li 
çav herêmên din yên parêzgeha 
Urmiyê germ e. 

Çemê Zengemar jî li nîveka 
bajar re derbaz dibe û têkilî çemê 
Eres dibe. 

Herêma Şaristana Puldeştê 
xwediyê seqa û av û hewayekî nîve 
hişk e, û zivistananên vê bê qas sar 
û hawînên wê jî gerim in, lê li rexê 
din yê sînor herêm bi tewahî çiyayî 
ne. Puldeşt li nav du deştên Şîblû û 
engene de cih girtiye û navê wî 
bajarî ji wan deştan hatiye 
wergirtin. 


Derdora çemê Eres li daristan û 
qamûşan hatiye girtin ku 
ciwaniyekî bê qas daye wî bajarî, û 
ew herêm ji bo pezdaran cihekî 
gelek bi mifah e. Çiyayê herî bilind 
yê herêmê, Çîyayê Gêçe ye ku 
nêzîkî 1856 mêtran bilind e. 

Li çiyayên herêma Puldeştê dar 
û giyayên weke: Mazî, Gez, Kezan, 
Rêwas, lûşê, kurad û...şîn dibin. 

Li wan çiyayên ku bi salane 
kurd li hembêz girtine, heywan û 
balindeyên wek: Rêwî, Gur, Kev, 
Teyr, Hirç û... tên dîtin. Li serdemê 
berê de li herêmê zaf Mamiz jî 
hebûnê, lê mixabin niha ew herêm 
li wan heywanan bêpar e û nifûsa 
wan ji nav çûne. 

Puldeşt ji sê Dêhistanên bi navê 


Çaybasara Rojhilat, Qereqûyû û 
Gêçlerat pêk tê û nêzîkî 72 gund 
hene. Piraniya xelkê herêmê Kurd 
in û bi Zaravê kurmancî dipeyvin, 
lê li herêmê de Azerî jî akincî ne. 
Kurdên herêmê pitir mijûlî 
pezdariyê ne û hin ji wan jî li 
gundên herêmê de bi karê 
rezdariyê mijûl in. 


Seba cih girtina Puldeştê li ser 
sînor li sala 1371’an a Rojî li 
herêmê de bazarçeyekî hevpar a 
abûrî ji aliyê îran û Komara 
Nexcewanê bi navê Seneblaxî 
hatiye vekirin ku rolekî bingehîn li 
peydakirina dahatê bo xelkê 
Herêmê hebûye. 

Tê zanîn ku akinciyên yekemîn 


Li Şûnwarên kevnar yên 
Şaristana Puldeştê em dikarin 
îşarê bi hemama dîrokî a Pûrnak li 
gundê Pûrnakê, dêra Qizil wenik, 
Çiyayê Ber rêj, li sînorê îran û 
Komara Azerbaycanê bikin. 

Herêma Puldeştê xwediyê gelek 
hunermend û kesayetiyên 
welatperwer e û xelkê herêmê li 
rêya Kurdîniyê de gellek Şehîd 
pêşkêşî doza Kurdistanê kirine. 

Her wiha li serdemê serhildana 
Agirî de gelek ji xelkê herêma 
Poldeştê li refên Şorşgêrên wê 
serhildanê de cih girtin û xebatekî 
zaf ji bo azadiya gelê xwe kirine ku 
ji stranên ku li derheq serhildana 
Agiriyê hatine gotin îşare bi navê 
hin ji wan kesan hatiye kirin. 
Hunermend Kavûs Mîlanî yek ji 
hunermendên herî naskirî yê 
kurdistanê û herêma Puldeştê ye 
ku dengekî gelek zelal û xweş heye 
û stranên welatparêzî jî dixwîne. 

Li herêma Puldeştê seba 
siyasetên dewleta îranê Kurd bi 
hemû awayî tên tepeser kirin. Ew 
siyaseta qirêj a rejîma îranê bûye 
sedem ku hejmarekî zaf ji Kurdên 
herêmê bo bajarên din yên îran û 
Kurdistanê koçber bin û bi 
awayekî berçav nifûsa Kurdan li 
herêmê de kêm bibe. Piraniya 
Kurdên herêmê ji Eşîrên Celaliyan 
pêk tên ku bi ser çend tîreyan 
dabeş dibin. Her wisa Kurdên 
herêma Puldeştê li çêkirin û 
vehandina Cacim, Mafûr û... 
navdengek baş hene û xelkê vê 
herêmê gellek xwedî huner in. 




























Şirove 


Agirl B 


Birêz Mesûd Barzanî: 

" Em yek leşkerên Sûrî jî ku 
ji dest hêzên ertêşa Beşar 
Esed reviyane, radestî 
dewleta îraqê nakin, û em 
girêdayî vê peymanêya di 
navbera îraq û Sûriyê de 
nînin. Her kes xwe bispêre 
xaka Kurdistanê emê 
alîkariya wan bikin û wan 
nadin dest dewleta îraqê”. 




Mihemedsalih 


Rêzdar Mihemedsalih Qadirî endamê 
pêşîn ê Komîteya Navendî a PDKÎ 
axavtina birêz Mesûd Barzanî weha 
şirove dike: 


"Axavtina birêz Msûd Barzanî ji 
du aliyan ve balkêş e. Ya yekem ew e 
ku li kultura Kurdan de ne ji aliyê 
mirovî, ne ji aliyê exlaqî ve ji tu aliyê 
zordar nahê qebûlkirin ku yên ji bo 
rizgarkirina canê xwe hewara xwe 
bo wan dibin, radestî aliyên 
pêwendîdar bikin. Ya duyemîn jî ew 
e ku ew baş dizane ku renge dewleta 
îraqê ku hevalbendê rejîma Sûriyê û 
dijî tevgera azadîxwaziya Kurd e, 
wan leşkerên Sûrî radestî rejîma 
Sûriyê bike û canê wan bikeve tirs û 
xeterê de. Jiber ku hikumta herêma 
Kurdistanê piştgiriya şoreşa gelên 
Sûriyê dike û naxwaze bibe 
hevalbendê dewleta îraqê di warê 
piştgiriya ji Beşar Esed". 

Serokwezîrê îraqê Nûrî 
Malikî: 

" Veqetiyana Kurdan ji 
îraqê zor e û xizmeta 
Kurdan nake. Jiber ku li 
pişta wan tu dewlet 
tuninin, lê li pişta başûrê 
Sûdanêdewlet hebûn. 

Mixabin Kurd para xweya 
petrolê jî ji îraqê werdigrin, 
lê tu giringiyê nadin îraqê. 

Lê berjewendiya Kurdan li 
vêyekê deye ku di gel îraqê 
bin û cuda nebin '. 

Rêzdar Mihemedsalih Qadirî axavtina Malikî jî wc 
şirove dike: " Ew gotina Malikî nîşana tirsa bingehîn ya wî ji 
hişyariya netewî ya Kurdan e ku dixwazin niha pêde bi awayek 
rastbînane biryarê li ser qedera xwe bidin û êdî bi pîlanên 
tewawiyetxwazan nehên xapandin. Ew dixwaze ku bi zimanê 
gefxwarinê Kurdan ji her biryarek girêdayî bi qedera wan poşman 
bike û paşve vegerîne, lê bixwe baş jî dizane ku zimanê zorê tu 
bandorek li ser Kurdan tuneye û di serdemê niha de hem bîrûraya 
cîhana pêşketî û hem jî pêla tevgera demokrasîxaziya herêmê li her 
demekê zêdtir wê piştgiriya Kurdan bike. 

Derbarê parê petrolê jî Malikî zimanê înkar û veşartina rastiyan 
bi kar tîne, jibr ku naxwaze vê rastiyê bibîne ku niha rojane zêdetir 
ji sedhezar bermîlên neftê li xaka herêma Kurdistanê de tê 
derxistin û perê wê jî diçe budceya giştiya îraqê de, ew jî cuda ji 
nefta Kerkûkê ku yek ji sê beşên nefta îraqê bikar tîne û ew jî nefta 
Kurdan e. Ku wusa bû Malikî Kurdan xwedî nake, belku Malikî hem 
petrola Kurdan dixwe, hem jî ji gihîştina Kurdan bi mafê xwe tirs 
heye û naxwaze vê yekê bibîne. Bes eva Malikî ye ku bi wan 
kiryarên xwe rê ji bo cudabûa Herêma Kurdistanê xweş dike". 





Cihgirê pêşîn ê Wezareta 
îtilaata rejîma îranê Mostefa 
Pûrmohemedî: 

“Çarçoveya karê min 
serbixwe û cuda ji çarçoveya 
karê wan kesan bû ku di 
dosyeya kuştinên zincîreyî di 
îranê hatin tawanbarkirin, û 
wan kesan li jêr berpirsatiya 
min de kar nedikirin. Wê 
demê ez cihgirê Wezareta 
îtilaatê û serokê îtilaata 

derekî a Wezaretxaneyê bûm, lê ragehandinên ser bi 
reformxwazan bi awayek hovane bi dijî min propagende 
kirin û heke min serê xwe bilind ragirtiba, wê 
tektîrhavêjên wan ezê kiribam armancagulleyên xwe”. 





Barak Obamaserkomarê DYA’ê: 

“heke hewlên me ên dîplomatîk 
negîjin encamê, bona ragirtina 
programa navkîa rejîma îranê 
emê dest bi êrîşek leşkerî bi dijî 
rejîma îranê bikin. Jiber ku 
dema em dibêjin bidestxistina 
çeka navkîji aliyê rejîma îranê 
ve nayê qebûl kirin, axavtin û 
merema me eşkereye. Lewra 
heke rejîma îranêyekalî kar 
bike û biryaran bide, bi vî karê 
xwe li hember civaka cîhanî de 
disekine”. 




Rêzdar Tahir Mehmûdî endamê 
Kîmîteya Navendî a PDKÎ axavtina 
Barak Obama weha şirove dike: 

“Tewaya wan biryar û reftarên 
civaka navnetewî li hemberî îranê de, 
encama kar û kiryarên neberpirsane 
ên rejîma îranê bixwe ne, ku êdî 
tewaya hewlên ji bo razîkirina rejîmê 
bê encam mane û kar gihîştiye 
gefxwarinên leşkerî. Pirsa 

bidestxistina çeka navikî ji aliyê rejîma îranê ve pirsek micid e û Îsraîlê jî 
hest bi vê hindê kiriye lewra jî çavnihêrê razîbûna DYA’ê nine û bi tenê 
gefan li îranê dixwe. Lê bê guman DYA li rez Îsraîlê sekiniye û Îsraîlê bi 
tenê nahêle û eva rejîma îranê ye ku wê zirarê bibîne. Bê guman heke Îsraîl 
bi tenê dest bê êrîşa bo ser rejîmê bike jî, hetmen bîr ji dijkiryara rejîmê û 
encamên êrîşek weha dike û em dikarin bêjin heke şer rû bide ew şer tenê 
di navbera Îsraîl û îranê de nine”. 


Rêzdar Tahir Mehmûdî herweha axavtina Mostefa 
Pûrmohemedî jî weha şirove dike: 

“li gorî pêkhateya rejîma îranê ku pêkhateyek îdeolojîk û 
daxistî ye, çawan kesek cihgirê Wezareta îtilaatê be, lê agehdarê 
birêveçûna kuştinên zincîreyî nebe. 

Di rastî de ew îdiayên weha nikarin rûyê rastîn ê rejîma wî 
bipeçivînin. Li dosyeya dadgeha Mîkonosê de jî me dît ku 
Wezareta îtilaatê û berpirsyarên payebilind ên rejîma îranê li 
birêvebirina vê terorê de rolê sereke hebûn. 

Herweha dema ku Mistefa Pûrmohemedî îdiayek weha dike 
hewce ye ku bêje heke wî dest di wan bûyeran de nebûye, bes 
yên ku dest têde hebûne çi kesanek bûne. Bêguman tewaya 
hewla Pûrmohemedî xwe vedizîna ji rastiyan e, û her ew 
çavnihêriya jî ji wan tê kirin”. 









Selmas, gundeke herêma Şipîranê 


Duheftînameyek siyasî, civakî, çandî û hunerî ye 
Ku Partiya Demokrat a Kurdistana îranê diweşîne 

www.kurdistanmedia.com/kurdi 

Navenda bingehîn ya xebata Agirî li Kurdistanê ye. 
Navnîşana derveyî welat: 

AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 

agiri2003@gmail.com, rojnamaagiri@gmail.com 


Agirl prrj 




îranê pileya yekemîn di bikaranîna 

çarşîvên reş di cîhanê de heye 





Berdevka Firaksiyona Jinan di Meclîsê 
Komara Îslamî de ragehand ku îran 
bikarînerê herî mezin yê Çarşîvên Reş di 
Cîhanê de ye. 


Lale Îftixarî, Berdevka 
Firaksiyona Jinan di Meclîsa 
Komara Îslamî de got: “îran 
bikarînerê herî mezin yê 
çarşîvên reş di cîhanê de ye, lê 
welatên Japon û Koreya başûr 
jî mezintirîn berhemhînerên 
çarşîvan di cîhanê de ne û 
îranê teknolojiya 
berhemanîna van çarşîvan 
tuneye. 

Li gorî gotina navbirî, 
kirîna çarşîvên reş ji derve 
dibe sedema bi talanbirina 
beşek zaf ji sermayeya îranê ji 
aliyê bazirganên qumaşan ve, 
û dibe berpirsên pêwendîdar 
piştevaniyê ji karxaneyên 
berhemanîna parçe bikin û ji 
vê rewsê rizjjar bikin. 


çalakiyên nûklerî û nexweşiyên nedîtî 

li îsfehanê 



Di hinek ji bajarên îsfehanê weke 
bajarên Filawercan û Fûladşehrê de, 
nexweşiyên ecêb û nedîtî hatin keşif 
kirin. 


Li gor vê nûçeyê 
nexweşiyên ecêb hatin 
ditin û zarokên wî 
bajarî piştî serêşe û 
verişiyaneke zaf, û ta û 
lerzê diçin nava 
Komayê de, û hevdem 
digel wan nexweşiyan, 
hişikbûn û jinavçûna 
giyayên derdorê û 
kunbûn û şewitîna 
pelgên daran dikeve 
berçavan. 

Li gorî zanyariyan 
ew yek vedigere ser 
çalakiyên Etomî ên 
Komara Îslamî a îranê 
li Parêzgeha îsfehanê 
de. 



aliban cejna newrozê qedexe kir 


Piştî girtina 20 terorîstan ku 
qesda êrîşa ser rê û resma 
pêşwazî ji Newrozê hebûn,Taliban 
di daxuyaniyekê de ragehand ku 
ew cejn heram e. 


Hêjayî basê ye ku 
piştî herifandina rejîma 
Taliban, her sal cejna 
newrozê bi awayek 
fermî tevî welatên din li 
Efxanistanê de birêve 
diçe û xelkê seranserê 
Efxanistanê têde 
beşdariyê dikin. Lê 
Taliban vê merasîmê bi 
kufir û heram dizane û 
dixwaze ji riya tirs û 
terorê ve vê cejnê 
wunda bike. 























